
EI.EGY 

ON  .  . 

Jamie  Gemmill, 

TAILOR. 


ELEGY 

ON 

JAMIE  GEMMILL, 


Knichts  of  the  thumle  far  an'  near, 
Unto  my  tale  pray  lend  an'  ear,, 
It  5rae  your  e*e  will  draw  the  tear 

Wi'  muckle  speed. 
As  soon  the  waefn'  tale  ye  hear 
I  That  Jamie^s  dead. 

O  reader,  cam  he  e'er  to  thee. 
An*  winkin'  at  \ou  wi'  his  e*e, 
Saying  will  tu  gie  me  a  bawbee 
j  To  get  a  glass  ; 

For  whilk  ye  w  d  in  a  moment  see 
Him  on  his  arse. 

Or  hae  ye  seen  him  on  the  street, 
Wi'  twa  auld  bauchles  on  his  feet, 
Gaun  todlin  thro'  the  rain  an*  weet 

Like  wan*ring  jew. 
To  see  gin  he  wad  chance  to  meet 

A  frien'  sae  true. 

As  bid  him  come  and  get  a  gill, 
Or  yet  a  drink  o'  nappy  yill ; 
For  Jamie  weel  coud  drink  his  fill 

O'  them  I  trew ; 
And  laith  was  he  to  rise,  until 

He  did  get  fou. 

Or  hae  ye  seen  him  sittin*  crackin. 
In  Tammy's  Taproom  ower  a  chappii 
For  to  keep  a'  the  company  lauchin 

He  was  na  laith. 
By  tellin  them  he  breeks  wad  mak  thei 

Without  the  claith. 


Or  hae  ye  taen  him  to  yer  hame. 
To  mak  claes  for  yersel  or  wean  ? 
An*  bottle  by  his  side  has  lain 

O*  reemin  nappy. 
That  Jamie  ilka  noo  and  then 

Micht  tak  a  drappy. 

For  Jamie  weel  coud  use  the  thumle. 
An'  was  wi'  needle  aye  fu*  nimle. 
An'  ne'er  about  the  price  wad  grumle 

O'  ony  job, 
But  aft  wad  drink  until  he'd  tumle 
1  Clean  afF  the  broad. 

But  noo  alas  !  puir  Jamie's  gane, 
Like  mony  mae  to  his  lang  hame ; 
An'  in  the  cauld  kirk  yard  is  laia 
I  Past  a'  remead, 

■  Nae  mair  for  to  return  again 
Sin*  he  is  dead. 

Nae  mair  about  the  corse  ye*ll  see  him 
Nae  mair  a  bawbee  will  ye  gie  him, 
Nae  mair  his  hat  he'll  gar  flee  frae  him 

Upon  the  street, 
An'  cry  noo  Jamie  Gemmill  gie  them 

The  Tailor's  leap.  [ 

But  noo  I  maun  lay  doun  my  pen. 
An'  to  my  verses  mak  an'  en', 
Whare'er  he*s  gaen  weel  may  he  fen\ 

An'  let  ilk  chiel 
Unto  his  prayer  say  Amen.  • 

Sae  fare  ye  weeL 

liPITAPH. 

Here  in  this  Kirk  yard 
There  lieth  iiiterr'd  ; 
The  Body  o[  wee  Jamie  G  ....Ij 

Who  on  earth  was  aye  frisky 


Wi'  drinkin'  o*  whisky  ; 
An'  wi'  needle  an*  thread 
Wa*s  fu'  nimle. 

But  ae  day  alas  ! 
When  takin*  a  glass. 
Death  cam  and  awa 

Wi'  him  jumpet ; 
An*  noo  here  he  lies, 
Till  the  dead  shall  arise. 
At  the  soun*  the 

Archangel's  trumpet. 


FINIS. 


PER  CONTRA, 


Dry  your  tears  and  cease  your  gri 
Jamie  Gem  mill  yet  is  leevin  ; 
If  a  glass  ye*d  like  to  gie  him. 
At  the  Corse  ye'U  ablins  see  him. 


